Two and a Half Men

***Two and a Half Men*** , "Do òmeni e mezo" ła ze na sitcom statunitense produzesta da'l 2003 al 2015 e trazmesa da ła CBS.

## Trama
Ła sitcom ła scominsia da ła traslocasion de Alan e só fio Jake a caza de Charlie, só fradeło mazor de Alan, drioman a ła separasion de st'ùltemo da só mujer Judith.

Łe storie contàe łe se fogałiza so łe situasion speso comiche naseste da łe diverse costumanse e stiłi de vita de Charlie, scàpoło de profesion, conpozidor muzegałe par jingle publisidari, cotołon de suceso, visià e da ła vita aziada, e de só fradeło Alan, separà e co fioło a'l seguito, de profesion chiropratico, asé pì trancuiło, ma maniacalmente presizo. El só raporto el ze anca sconbusołà da łe incursion de ła mare de i do, Evelyn, rica azente imobiłiar e dona suparfisałe co ła cuałe i do fiołi i ga un raporto perenemente conflituałe e da ła governante Berta, considerà romai cofà una de fameja, ma con un far tanto rùstego e mascołin.

I senari i canbi de'l tuto a l'alba de ła nona stazon, in cui el primo epizodio se verze co'l funaraòłe de Charlie, moristo durante ła só łuna de miełe co Rose. Alan, consapevołe de no poder mantenjer mła caza dove che'l abitava co Charlie, deside de véndarla, cuando tuto d'un colpo A fa el só ingreso in sensa Walden Schmidt, futuro conprador e protagonista che stravolze łe zerarchìe de ła caza.

Un ultarior stravolzimento avien durante ła dièzema stajon, che ła vede Jake entrar prima inte l'ezersito e drioman trasferirse in Japon (conparìndo par poco pì de ła metà dei epizodi); inte l'undezèzema el tozo el va fora definitivamente de sena, e aparise poco dopo Jenny, na toza omosesuałe che ła se reveła èsar só fioła da'l defonto Charlie ani prima sensa che łu ghe ne savese njente, e che ła se trasferise a vivar co'l barba Alan e Walden.

Inte ła dodezèzema e ùltema stajon Alan e Walden i se spoza, finzendo de èsar gay e pur continuando a védarse co diverse done, cusì che 'st'ùltemo el posa adotar un puteło, Louis, par po' divorsiar na volta conpletà l'iter burocràtego.

## Epizodi

## Parsonaji e interpreti
* Charlie Harper (stajon 1-8, guest 9-12), intarpretà da Charlie Sheen, dopià da Massimo Rossi.
* Alan Harper (stajon 1-12), intarpretà da Jon Cryer, dopià da Franco Mannella.
* Jake Harper (stajon 1-10, guest 12), intarpretà da Angus T. Jones, dopià da Jacopo Cinque (st. 1-2) e da Alessio Nissolino (st. 3-12).
* Evelyn Harper (stajon 1-12), intarpretada da Holland Taylor, dopiada da Angiolina Quinterno (st. 1), da Carmen Onorati (st. 2-10) e da Franca D'Amato (st. 11-12).
* Rose (stajon 1-2, ricorente 3-12), intarpretada da Melanie Lynskey, dopiada da Antonella Baldini.
* Judith Harper-Melnick (stajon 1-12), intarpretada da Marin Hinkle, dopiada da Roberta Pellini.
* Berta (stajon 2-12, ricorente 1), intarpretada da Conchata Ferrell, dopiada da Cristina Piras.
* Kandi (stajon 4, ricorente 3, guest 10-12), intarpretada da April Bowlby, dopiada da Germana Longo.
* Chelsea Melini (stajon 7, ricorente 6, guest 9-12), intarpretada da Jennifer Bini Taylor, dopiada da Daniela Abbruzzese.
* Walden Schmidt (stajon 9-12), intarpretà da Ashton Kutcher, dopià da Stefano Crescentini.
* Jenny Harper (stajon 11-12), intarpretada da Amber Tamblyn, dopiada da Alessia Amendola.
* Louis (stajon 12), intarpretà da Edan Alexander.

## Produsion

L'otava stazon de *Two and a Half Men* ła ze stà inisialmente mesa in pauza e po' definitivamente concludesta dopo 16 epizodi trasmesi. Inte i zorni sucesivi Sheen ga inisià na disputa co'l creador de ła serie Chuck Lorre, provocandoło co comenti antisemiti e chiedendo un stipendio de 3.000.000 de dołari par epizodio, dichiarando de èsar sotopagà. El 7 de marso 2011 l'ator el ze stà infin «łisensià co efeto mediato» da ła Warner Bros.

A magio de'l 2011 A ze stà anunsià l'ingagio de Ashton Kutcher in sostitusion de Sheen par ła sucesiva stazon de ła serie, in programasion inte i USA da l'utuno de'l steso ano.

El 13 de majo 2014 ła serie ła ze stà renovà par na dodezèzema e ùltema stajon, trasmesa da'l 30 de otobre 2014; l'ùltemo epizodio el ze andà in onda el 19 de febraro 2015.

## Notasion


## Altri projeti

## Linganbi foresti
*